ခြူးလေး

ခြူးလေး (; ၅ အောက်တိုဘာ ၁၉၉၃ မွေး)သည် ယခင်က နေအဉ္ဇရာ ဟုလူသိများခဲ့ပြီး MRTV-4 ရုပ်သံဇာတ်လမ်းတွဲများတွင် ပါဝင်သရုပ်ဆောင်ခဲ့ပြီးနောက် လူသိများလာသော မြသရုပ်ဆောင်တစ်ဦး ဖြစ်သည်။မိုးပန်းပွင့်ရဲ့သင်္ကေတ ရုပ်ရှင်၌ ဇာတ်နှင့်လိုက်ဖက်ညီစွာ သရုပ်ဆောင်နိုင်မှုကြောင့် ၂၀၁၈ ခုနှစ်မြန်မာရုပ်ရှင်ထူးချွန်ဆုပေးပွဲတွင် အကောင်းဆုံးအမျိုးသမီးဇာတ်ပို့ဆု အတွက် ဆန်ကာတင်စာရင်းဝင်ခဲ့သည်။၂၀၂၄ ခုနှစ် မြန်မာ့ရုပ်ရှင်ထူးချွန်ဆုချီးမြှင့်ပွဲတွင် ဘိုးတော်ကင်းဇာတ်ကားဖြင့် အကောင်းဆုံးအမျိုးသမီးဇာတ်ပို့ဆု ရရှိခဲ့သည်။

အစောပိုင်းဘဝနှင့် ပညာရေး
သရုပ်ဆောင် ခြူးလေး ကို ရခိုင်ပြည်နယ်၊ သံတွဲမြို့ တွင် ၁၉၉၃ အောက်တိုဘာ ၅ ၌ ဖွားမြင်ခဲ့သည်။ အမည်ရင်းမှာ စန်းသော်တာ ဖြစ်ပြီး မွေးချင်းနှစ်ယောက်အနက် အကြီးဆုံးဖြစ်သည်။ အင်းစိန် အမှတ်(၄)အခြေခံပညာအထက်ကျောင်း၌ အထက်တန်းပညာသင်ယူခဲ့ပြီး ရန်ကုန်အနောက်ပိုင်းတက္ကသိုလ်မှ အင်္ဂလိပ်ဘာသာအထူးပြုဖြင့် ဘွဲ့ရရှိခဲ့သည်။

အနုပညာ
၂၀၁၂-၂၀၁၃: ပွဲဦးထွက်ကာလ
၂၀၁၂ တွင် မျက်နှာသစ်သရုပ်ဆောင်ရွေးချယ်ပွဲ ဖြစ်သော ပျော်ရွှင်စရာသရုပ်ဆောင်ကမ္ဘာ ၌ ဝင်ရောက်ယှဉ်ပြိုင်ခဲ့သည်။ ထို့နောက် MRTV-4 ရုပ်သံနှင့် ငါးနှစ်စာချုပ်ချုပ်ဆိုခဲ့ပြီး ကြယ်တာရာတိုက်ပွဲရုပ်ရှင်၌ သရုပ်ဆောင်သင်တန်းမှ သူငယ်ချင်းများနှင့်အတူ ပွဲဦးထွက်သရုပ်ဆောင်ခဲ့သည်။ ၎င်းနောက်၊ ဟိန်းဝေယံအပြိုင် အင်တင်တင်ဂွင်၌လည်းကောင်း၊ ပြေတီဦးနှင့်အပြိုင် Twist ၌လည်းကောင်း သရုပ်ဆောင်ခဲ့သည်။

၂၀၁၄: ရေပန်းစားမှု
၂၀၁၄ ဖေဖော်ဝါရီ တွင် MRTV-4 မှ ထုတ်လွှင့်သော ပွဲဦးထွက်ရုပ်သံဇာတ်လမ်းတွဲ ထာဝရမန္တလေး ၌ သရုပ်ဆောင် အောင်မင်းခန့်၊ ဟန်လင်းသန့်၊ အောင်ရေချမ်း၊ မေမီကျော်ကျော်တို့နှင့်အတူ အဓိကဇာတ်ရုပ်တွင် ပါဝင်သရုပ်ဆောင်ခဲ့သည်။ ဤဇာတ်လမ်းတွဲသည် မြန်မာရုပ်သံဇာတ်လမ်းတွဲသမိုင်းတွင် အကြီးအကျယ် အောင်မြင်မှု ရရှိသည်။ ထို့နောက် ဒုတိယရုပ်သံဇာတ်လမ်းတွဲ ဖြစ်သော ပန်းနုသွေး(ဇာတ်ထုပ် ၂)၌ ပါဝင်ရာ၊ ထိုနှစ်မှာပင် MRTV-4 က ထုတ်လွှင့်သည်။ ထိုတွင် သူ့ဇာတ်ရုပ်ဖြစ်သော ခြူးလေးကို ဝိုင်းဝန်း၍ အားပေးကြရာ၊ လူအများပါးစပ် ရေပန်းစားလာသည်။ နောက်ပိုင်းတွင် သူ့အမည်ကို နေအဉ္ဇရာမှ ခြူးလေးဟု ပြောင်းသည်။

၂၀၁၅-မျက်မှောက်: ရုပ်ရှင်ကားကြီး၌ ပါဝင်ခြင်း
၂၀၁၅ တွင်၊ ဟန်လင်းသန့်၊ မေမြင့်မိုရ်တို့နှင့် အပြိုင် မိုးပန်းပွင့်ရဲ့သင်္ကေတ ဇာတ်ကား၌ ခေါင်းဆောင်မင်းသမီးနေရာ၌ ဦးစွာ သရုပ်ဆောင်လာသည်။၂၀၁၈ စက်တင်တာ ၁၄ ၌ ရုံတင်ပြသရာ၊ ၂၀၁၈ မြန်မာရုပ်ရှင်အကယ်ဒမီဆုပေးပွဲ၌ အကောင်းဆုံးအမျိုးသမီးဇာတ်ပို့ဆုအတွက် စကာတင်စာရင်း ဝင်သွားသည်။

ထို့နောက် လူရည်ချွန် (၂၀၁၅)၊ ၂၀၁၆ တွင် ပို၍လှသောမနက်ဖြန်၊ ကံကံ၏အကျိုး၊ ၂၀၁၈ တွင် ရသမော်ကွန်းအလင်္ကာ၊ ရွှေဖူးစာဆုံရာမြေ၊ Happy Beach: Season 2၊ ၂၀၁၉ တွင် ချစ်ရပါသောနွေ၊ နွေလယ်ညရဲ့လမင်းဟူသော မြောက်မြားလှသော ရုပ်သံစီးရီးများတွင် ပါဝင်လာသည်။၂၀၁၉ တွင် ကျော်ကြားအမွှေစိန်ဝိဉာဉ်၊ ၂၀၂၀ တွင် သောင်းတိုက်ကကြားစေသား ရုပ်ရှင်တို့တွင် ပါဝင်သည်။ စာရေးဆရာမ ခင်နှင်းယု ရေးသော နာမည်ကျော် ဝတ္ထုဖြစ်သည့် သရဖူ ဇာတ်လမ်းတွဲတွင် ပါဝင်သည်။

ရုပ်ရှင်ရုပ်သံ
ရုပ်ရှင်

ခုနှစ်    ဇာတ်ကားအမည်    ဇာတ်ကောင်    တွဲဖက်သရုပ်ဆောင်    မှတ်ချက်        ၂၀၁၂    ကြယ်တာရာတိုက်ပွဲ            ပွဲဦးထွက်ရုပ်ရှင်   ၂၀၁၃    အင်တင်တင်ဂွင်       ဟိန်းဝေယံ        Twist        ပြေတီဦး        ၂၀၁၄    ကောက်ကြောင်းမျဉ်းပြိုင်        နေတိုး ဝတ်မှုံရွှေရည် ဇေရဲထက်            
ရုံတင်ရုပ်ရှင်
ခုနှစ်ရုပ်ရှင်အမည်မှတ်ချက် ၂၀၁၈ မိုးပန်းပွင့်ရဲ့သင်္ကေတ အကောင်းဆုံးအမျိုးသမီးဇာတ်ပို့ဆုစာရင်းဝင်၂၀၁၉ ကျော်ကြားအမွှေစိန် ဝိညာဉ်  ဘာညာဘာညာ ၂၀၂၀ သောင်းတိုက်ကကြားစေသား၂၀၂၄ဘိုးတော်ကင်းအကောင်းဆုံးအမျိုးသမီးဇာတ်ပို့ဆုရရှိ

ရုပ်သံ

ခုနှစ် ဇာတ်လမ်းတွဲအမည် ကွန်ယက် မှတ်ချက်၂၀၁၄ ထာဝရမန္တလေး MRTV-4  ၂၀၁၅ ပန်းနုသွေး အတွဲ၂ MRTV-4  လူရည်ချွန် MRTV-4၂၀၁၆ ပို၍လှသောမနက်ဖြန် MRTV-4 ကံ ကံ၏အကျိုး MRTV-4 ၂၀၁၇ ပဉ္စလက်ရွာ MRTV-4 ၂၀၁၈ ရသ ​မော်ကွန်း အလင်္ကာ MRTV-4  ရွှေဖူးစာဆုံရာမြေ MRTV-4  Happy Beach: Season 2 MRTV-4  ၂၀၁၉ ချစ်ရပါသောနွေ MRTV-4  နွေလယ်ညရဲ့လမင်း MRTV-4 

ဆုနှင့် စကာတင်
 ခုနှစ် ဆု အမျိုးအစား လက်ရာ ရလဒ် ၂၀၁၈ မြန်မာရုပ်ရှင်အကယ်ဒမီဆု အကောင်းဆုံးအမျိုးသမီးဇာတ်ပို့ဆု မိုးပန်းပွင့်ရဲ့သင်္ကေတ  ၂၀၁၈ ကြယ်ပွင့်ဆု အကောင်းဆုံးအမျိုးသမီးဇာတ်ပို့ဆု မိုးပန်းပွင့်ရဲ့သင်္ကေတ  ၂၀၁၈ ကြယ်ပွင့်ဆု အကောင်းဆုံးအမျိုးသမီးမျက်နှာသစ်ဆု မိုးပန်းပွင့်ရဲ့သင်္ကေတ ၂၀၂၄မြန်မာ့ရုပ်ရှင်ထူးချွန်ဆုအကောင်းဆုံးအမျိုးသမီးဇာတ်ပို့ဆုဘိုးတော်ကင်းဆုရရှိ
 ကိုးကား 

 ပြင်ပလင့်ခ်များ

Category:၁၉၉၃ မွေးဖွားသူများ
Category:သက်ရှိထင်ရှားပုဂ္ဂိုလ်များ
ကဏ္ဍ:၂၁ ရာစု သရုပ်ဆောင်များ
ကဏ္ဍ:ရခိုင် တိုင်းရင်းသားများ